Τρούπι Εύβοιας

Το Τρούπι ή Τρούπιο είναι μικρό ημιορεινό χωριό στη βόρεια Εύβοια και την Περιφερειακή Ενότητα Εύβοιας.

Γεωγραφικά - Ιστορικά στοιχεία
Το Τρούπι βρίσκεται στα όρια με την κεντρική Εύβοια και είναι κτισμένο στους βόρειους πρόποδες του όρους Καντήλι σε υψόμετρο 230 μέτρα. Απέχει 32 χλμ. (οδικά) ΒΔ. από την Λίμνη (μέσω Κήρινθου), 15 χλμ. ΝΔ. από το Μαντούδι (μέσω Προκοπίου) και 55 χλμ. ΒΔ. από την Χαλκίδα. Συμφώνα με την τοπική παράδοση η ονομασία του χωριού οφείλεται στις μικρές σπηλιές (τρύπες) που υπάρχουν ψηλότερα στο βουνό, όπου την περίοδο της τουρκοκρατίας κατέφευγαν οι κυνηγημένοι από τους Τούρκους κάτοικοι της περιοχής. Βορειοδυτικά του χωριού είναι τα εγκαταλειμμένα, από το 1990, μεταλλεία λευκολίθου και οι εγκαταστάσεις τους. Αναφέρεται επίσημα, μετά την Επανάσταση του 1821 και την ενσωμάτωση της Εύβοιας, το 1835 να προσαρτάται στον τότε δήμο Νηλέων. Σύμφωνα με το σχέδιο Καλλικράτης μαζί με την Δαφνούσσα αποτελεί την τοπική κοινότητα Δαφνούσσας που υπάγεται στη δημοτική ενότητα Ελυμνίων του Μαντουδίου–Λίμνης–Αγίας Άννας και σύμφωνα με την απογραφή 2011 έχει πληθυσμό 16 κατοίκων.

Εξωτερικοί σύνδεσμοι 

 Η πεζοπορική διαδρομή:Τρούπι - Στρουγγίτσα - Δαφνούσα από τον ιστότοπο http://www.hellaspath.gr/
 Φωτογραφίες από το Τρούπι στον ιστότοπο https://www.greece.com/

Παραπομπές 

Δήμος Μαντουδίου - Λίμνης - Αγίας Άννας
Χωριά του νομού Εύβοιας